
Reģ. Nr. 90009118031, Pasta iela 37, Jelgava, LV-3001, Latvija, tālrunis: 63022238

APSTIPRINĀTI
Ar Jelgavas novada domes 2026.gada ….augusta lēmumu
Nr. ……….(protokols Nr………….)

SAISTOŠIE NOTEIKUMI Nr. **
[bookmark: _Hlk89695804]“Grozījumi Jelgavas novada pašvaldības 2024. gada 28. augusta saistošajos noteikumos Nr. 18 “Par braukšanas maksas atvieglojumiem un transporta izdevumu segšanas kārtību izglītojamajiem Jelgavas novadā””

Izdoti saskaņā ar Pašvaldību likuma
44. panta otro daļu,
Sabiedriskā transporta pakalpojumu likuma
14. panta trešo daļu,
Ministru kabineta 2021. gada 22. jūnija noteikumu Nr. 414
"Braukšanas maksas atvieglojumu noteikumi"
17. punktu

Izdarīt Jelgavas novada pašvaldības 2024. gada 28. augusta saistošajos noteikumos Nr. 18 "Par braukšanas maksas atvieglojumiem un transporta izdevumu segšanas kārtību izglītojamajiem Jelgavas novadā " (turpmāk tekstā – saistošie noteikumi) šādus grozījumus:

1. Izteikt saistošo noteikumu 2. un 3.punktu šādā redakcijā:

[bookmark: _Hlk207973990]“2. Pašvaldība mācību gada laikā izglītojamajiem, kuru  deklarētā dzīvesvieta  ir  Pašvaldības  administratīvajā teritorijā un kuri apgūst vispārējās izglītības, profesionālās pamatizglītības vai profesionālās vidējās izglītības programmu, piešķir Atvieglojumus sabiedriskajā transportā un kompensē transporta izdevumus par braucieniem no dzīvesvietas līdz izglītības iestādei un atpakaļ šajos Noteikumos noteiktajā kārtībā. 
Šo noteikumu noteiktajā kārtībā Atvieglojumus piešķir arī izglītojamajam, kura deklarētā dzīvesvieta nav Pašvaldības administratīvajā teritorijā, ja izglītojamais apmeklē Pašvaldības dibinātu izglītības iestādi, kurai ar Jelgavas novada domes lēmumu ir piešķirts pieejamības skolas statuss.

3. Pašvaldība neveic izglītojamo pārvadājumus un nesedz braukšanas izdevumus brīvdienās, svētku dienās un izglītojamo brīvlaikā, izņemot, ja šajā laikā ar izglītības iestādes direktora rīkojumu izglītojamajam noteikts pagarinātais mācību gads, nodarbības, konsultācijas, mācību priekšmetu olimpiādes, konkursi, skates, projekti un sporta sacensības.”.

2. Papildināt saistošo noteikumu 8. punktu ar 8.4. apakšpunktu šādā redakcijā:
“8.4. izglītojamais apmeklē Jelgavas valstspilsētas pašvaldības dibinātu vispārējās izglītības iestādi, ja Pašvaldība objektīvu apstākļu dēļ nevar nodrošināt izglītojamajam vietu dzīvesvietai tuvākajā Pašvaldības dibinātā izglītības iestādē.”.

3. Izteikt saistošo noteikumu 9. un 10.punktu šādā redakcijā:

“9. Noteikumu 4.4. apakšpunktā noteiktā personiskā transportlīdzekļa degvielas izdevumu kompensēšana attiecas uz Jelgavas novadā deklarētiem izglītības iestāžu izglītojamajiem, nodrošinot izglītojamo nokļūšanu līdz tuvākajai Pašvaldības izglītības iestādei, kurā realizē  attiecīgā posma (pamatizglītības vai vidējās) izglītības programmu, ja nokļūšanai uz izglītības iestādi un atpakaļ netiek nodrošināts Pašvaldības transports vai nekursē sabiedriskais transports, un attālums no dzīvesvietas līdz tuvākajai Pašvaldības izglītības iestādei vai sabiedriskā transporta pieturas vietai ir lielāks par 3 kilometriem. Personiskā transportlīdzekļa degvielas izdevumi tiek kompensēti arī Jelgavas novadā deklarētiem izglītojamajiem, kuri apgūst speciālās vai profesionālās pamatizglītības programmu speciālās izglītības iestādē, ja nokļūšanai līdz izglītības iestādei un atpakaļ ir nepieciešams izmantot vismaz divus sabiedriskā transporta maršrutus un ceļā pavadītais laiks vienā virzienā pārsniedz vienu stundu. Transporta izdevumi ar personīgo transportlīdzekli netiek kompensēti gadījumos, ja vienlaicīgi tas tiek izmantots arī vecāku nokļūšanai uz darbu un atpakaļ uz dzīvesvietu un šie braucieni sakrīt.

10. Noteikumu 9. punktā minētās kompensācijas apmērs tiek aprēķināts, 0,12 euro (divpadsmit centus) reizinot ar izglītojamā nogādāšanai no dzīvesvietas uz izglītības iestādi  un atpakaļ nobraukto kilometru skaitu dienā un reizinot ar izglītības iestādes apmeklējumu skaitu mēnesī. Ja vienlaicīgi ar personisko  transportlīdzekli tiek nogādāti vienas ģimenes divi vai vairāk bērni, tad kompensācijas apmēru maksā par vienu braucienu. Kompensācija piemērojama līdz 100,00 euro (viens simts euro) mēnesī vienas ģimenes ietvaros.”.

4. Izteikt saistošo noteikumu 17.punktu šādā redakcijā:

“17. Sabiedriskā transporta biļešu kompensācijas saņemšanai izglītojamā vecāki vai likumiskie pārstāvji, vai pilngadību sasniegušais izglītojamais ne retāk kā reizi trīs mēnešos Jelgavas novada Izglītības pārvaldē vai VPVKAC iesniedz iesniegumu,  attiecīgās izglītības iestādes izziņu par skolas apmeklējumu un iepriekšējā mēneša sabiedriskā transporta biļetes, kas pielīmētas uz lapas hronoloģiskā secībā, neaizsedzot viena otru, vai elektroniskās biļetes, norādot maršrutu un transporta izmaksu kopējo summu par veiktajiem braucieniem iepriekšējā mēnesī. Pašvaldība nekompensē sabiedriskā transporta biļetes, ja netiek ievērots šajā noteikumu punktā minētais iesnieguma iesniegšanas termiņš.”.

5. Izteikt saistošo noteikumu 20.punktu šādā redakcijā:

“20. Noteikumu 9. punktā minētās kompensācijas saņemšanai izglītojamā likumiskais pārstāvis vai pilngadību sasniegušais izglītojamais ne retāk kā reizi trīs mēnešos Jelgavas novada Izglītības pārvaldē vai VPVKAC iesniedz iesniegumu par personiskā transporta izmaksu kompensācijas saņemšanu. Pašvaldība nekompensē personīgā transporta izdevumus, ja netiek ievērots šajā noteikumu punktā minētais iesnieguma iesniegšanas termiņš.”.

6. Izteikt saistošo noteikumu 23.punktu šādā redakcijā:

“23. Braukšanas izdevumi izglītojamiem tiek segti par laika periodu no 1. septembra līdz 31. maijam. Izlaiduma klašu izglītojamajiem vai izglītojamajiem, kuriem noteikts pagarinātais mācību gads – līdz pēdējam eksāmenam izglītības iestādē, vai pagarinātā mācību gada noteiktajam datumam.”.

Domes priekšsēdētājs	I. Zālītis

Sagatavoja : A. Krastiņš

